

Päästeamet; info@rescue.ee

Keskkonnaamet; info@keskkonnaamet.ee

Meie: 07.08.2024 nr 7-1/2-12

**Avalik väljapanek**

**Järsi külas asuva „Riisi katastriüksuse ja lähiala detailplaneeringu“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Järsi külas asuva “Riisi katastriüksuse ja lähiala” detailplaneeringu (Autor: Arhitektibüroo Heiki Taras OÜ, töö nr

 T-20-1002).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on kinnistu olemasoleva maatulundusmaa sihtotstarbe muutmine elamumaaks, määrata kinnistu ehitusõigus ja hoonestustingimused, lahendada juurdepääsud, liikluskorraldus ja tehnovõrkudega varustamine ning haljastus.

Planeeritav ala asub Järsi külas, Riisi katastriüksusel jäädes Koluvere teest kagusse. Planeeringuala suurus on ligikaudu 4600 m2.

Planeeritav ala on hoonestamata. Juurdepääsuvõimalused planeeritavale maa-alale on head.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Päästeamet, Keskkonnaamet on avaldanud arvamust.

Detailplaneeringu avalik väljapanek toimub 21. augustist - 04. septembrini 2024. a (k.a. Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee